Lo Manthangas
Lo Manthangas (nep. लोमान्थाङ  = Lomānthāṅ) – miestelis šiaurės Nepale, Tibeto kalnyne; istorinės Mustango karalystės sostinė. Čia vyrauja budistai, tibetiečiams giminingi nevarai ir lobai. Miestelis apjuostas plūkto molio siena, yra XV a. statyti karaliaus rūmai, keturios šventyklos. Apylinkėse rasta urvų su senoviniais (nuo XIII a.) budistiniais įrašais, piešiniais, skulptūrų, stūpų liekanomis.